Πλάμεν Μάρκοφ

Ο Πλάμεν Μάρκοφ (γεννημένος στις 11 Σεπτεμβρίου 1957 στο Σεβλιέβο) είναι Βούλγαρος πρώην διεθνής ποδοσφαιριστής ο οποίος αγωνίζεται ως μέσος.

Αγωνίστηκε με την Εθνική Βουλγαρίας, συνολικά, 32 φορές, συμπεριλαμβανομένης μιας αναμέτρησης για το Παγκόσμιο Κύπελλο του 1986 απέναντι στην Αργεντινή.

Την καριέρα του ως παίκτης την πέρασε αγωνιζόμενος στις ΤΣΣΚΑ Σόφιας (1975–1985), ΦΚ Μετς (1985–1987) και Γκρενόμπλ Φουτ (1987–1990).

Η πρώτη του ανάληψη τεχνικής ηγεσίας συλλόγου ήταν στην Γκρενόμπλ, ενώ, στην πορεία, εργάστηκε και στην τεχνική ηγεσία της παλιάς του ομάδας, ΤΣΣΚΑ Σόφιας, απ'όπου, όμως, απομακρύνθηκε το 1995. Το 2001, προσλήφθηκε ως ομοσπονδιακός τεχνικός της Εθνικής Βουλγαρίας, με την πρώτη του αναμέτρηση στον πάγκο της τελευταίας να έρχεται, τον Φεβρουάριο του ίδιου έτους, απέναντι στην Κροατία. Παραιτήθηκε από την τεχνική ηγεσία της Βουλγαρίας μετά το πέρας των υποχρεώσεων της ομάδας του για το Euro 2004.

Αργότερα εργάστηκε εκ νέου στην Εθνική Βουλγαρίας, όμως απολύθηκε τον Δεκέμβριο του 2008 έπειτα από τρεις ισοπαλίες για τις υποχρεώσεις της στα προκριματικά του Παγκοσμίου Κυπέλλου του 2010.

Παραπομπές

Βούλγαροι ποδοσφαιριστές
Βούλγαροι προπονητές ποδοσφαίρου
Ποδοσφαιριστές ΤΣΣΚΑ Σόφιας
Ποδοσφαιριστές ΦΚ Μετς
Ποδοσφαιριστές Γκρενόμπλ Φουτ 38
Ποδοσφαιριστές Εθνικής Βουλγαρίας
Προπονητές ποδοσφαίρου Εθνικής Βουλγαρίας
Μέσοι ποδοσφαιριστές
Ποδοσφαιριστές ΠΦΚ Βίντιμα-Ρακόφσκι Σεβλιέβο
Ποδοσφαιριστές Πάρβα Λίγκα (Βουλγαρία)
Προπονητές Ευρωπαϊκού Πρωταθλήματος Ποδοσφαίρου 2004